Source: http://www.bihon.ro/a-fost-un-sezon-peste-asteptari/1946109
Timestamp: 2017-12-17 06:06:51+00:00

Document:
„A fost un sezon peste aşteptări” - BIHON
la	4. decembrie 2017 17:43	 Reactualizat la:	 4. decembrie 2017 17:44
Handbaliştii de la CSM Oradea au înregistrat maximum de puncte în turul campionatului.
Divizionara A de handbal masculin CSM Oradea a câştigat duelul la distanţă cu rivala sa la clasarea pe primul loc în Seria B, CSU „Constantin Brâncuşi” Târgu Jiu şi a devenit lideră la finele turului. Ca urmare, formaţia orădeană va întâlni joi, pe teren propriu, echipa CSM Făgăraş, în optimile de finală ale Cupei României la handbal masculin.
La ceas de bilanţ, antrenorul Sebastian Tudor apreciază rezultatele echipei sale şi îndeplinirea obiectivului. „Am avut un sezon peste aşteptări, cred că nimeni nu credea la începutul sezonului că vom reuşi să câştigăm toate meciurile. Noi înşine ne-am fixat acest obiectiv îndrăzneţ. Mă bucur că am izbutit să îl realizăm, chiar dacă am avut un lot restrâns numeric, cu doar doi jucători experimentaţi (Cosmin Liberţ şi Devid Munea – n.r.), iar ceilalţi foarte tineri. Este însă meritul tuturor jucătorilor că am ajuns până aici”, apreciază tehnicianul orădean.
Referitor la partida cu CSM Făgăraş, Sebastian Tudor opinează că va fi un meci deschis oricărui rezultat. „Putem spune că am avut puţin noroc, vom întâlni o echipă situată în partea inferioară a clasamentului şi vom juca pe terenul propriu. Să nu se înţeleagă însă că va fi un meci uşor, dimpotrivă, va fi o partidă dintre cele mai dificile. Diferenţa valorică dintre Liga Naţională şi Divizia A este foarte mare. Echipa făgăraşeană ne este superioară din punct de vedere al bugetului, al lotului de care dispune. Spre deosebire de noi, are jucători foarte experimentaţi, cum sunt Acatrinei, Vaidasigan, Filip, Bejinariu etc.
Acatrinei este de altfel gogheterul la zi al Ligii Naţionale, fapt care spune multe despre valoarea formaţiei din Făgăraş, chiar dacă ea se află momentan pe penultimul loc al clasamentului. Noi ne bazăm pe tinereţea şi entuziasmul lotului nostru, pe un joc rapid, în viteză, cu care vom încerca să ne surprindem adversara. Banca noastră scurtă ne va dezavantaja în mod cert, pentru că noi avem doar şase-şapte jucători de bază, care au dus tot greul în turul campionatului. Rămâne de văzut dacă vom putea să ne descurcăm şi în acest meci, cu o echipă din Liga Zimbrilor”, a declarat antrenorul CSM Oradea.
Rezultate înregistrate în etapa a 11-a, ultima din turul campionatului în Seria B:
Universitatea Craiova – CSM Oradea 32-38 (14-20)
HCM Sighişoara – CS Universitar Politehnica Timişoara 32-23 (19-11)
CS Minaur II Baia Mare – Universitatea Cluj-Napoca 35-30 (17-12)
CSM Şcolar Reşiţa – HC Sibiu 27-28 (14-15)
Adep Satu Mare – CNE Sighişoara 19-21 (10-10)
CS Universitatea „Constantin Brâncuşi” Târgu Jiu a stat.
CSM Oradea 10 10 0 0 347 – 270 30
CSU Târgu Jiu 10 9 0 1 331 – 251 27
Universitatea Cluj-Napoca 10 6 0 4 339 – 306 18
CS Minaur II Baia Mare 10 5 1 4 308 – 268 16
HC Sibiu 10 5 0 5 289 – 300 15
Universitatea Craiova 10 4 1 5 304 – 315 13
CSU Poli Timişoara 10 4 1 5 280 – 306 13
HCM Sighişoara 10 4 0 6 317 – 336 12
CSM Şcolar Reşiţa 10 2 3 5 293 – 303 9
CNE Sighişoara 10 2 0 8 289 – 349 6
Adep Satu Mare 10 1 0 9 199 – 292 0*
*Echipă penalizată cu 3 puncte pentru o neprezentare
Etapa viitoare (duminică, 25 februarie 2018): CS Minaur II Baia Mare – CSM Oradea, Adep Satu Mare – Universitatea Cluj-Napoca, Universitatea Craiova – CS Universitar Politehnica Timişoara, HCM Sighişoara – HC Sibiu, CSM Şcolar Reşiţa – CS Universitatea „Constantin Brâncuşi” Târgu Jiu. CNE Sighişoara va sta.
Taguri: CSM CSU Oradea, handbal masculin, tur

References: CSM 
 CSM 
 CSM 
 CSM 
 CSM 
 CSM 

CSM 

CSM 

CSM 
 CSM 
 CSM 
 CSM